cyanic-selkie/wikianc huggingface dataset:
Pastor roseus
L'aria de reproducción d'ista au se troba en estepas, semidesiertos y desiertos d'Asia Central y lo sudeste d'Europa. Ye un migrant fuerte y hiberna en India y Asia tropical.
Collau de la Cascada
Se troba chunto a la punda de ro Espaldador (3.075 m) y une o cul de Góriz, en Aragón, con o glaciar de ro Espaldador, en Occitania.
Pastor roseus
S'alimenta sobretot de fruitas, lulos, néctar de flors, granos de cerials y insectos.
Lista de ministros d'Industria d'Espanya
Ista ye a lista d'os ministros d'Industria d'Espanya, en qualsiquiera d'as suyas denominacions historicas dende 1900 dica l'actualidat.
Valverde-Enrique
Valverde-Enrique ye un municipio d'a provincia de Leyón, en a comunidat autonoma de Castiella y Leyón, Espanya. A suya población ye de 199 habitants (2009), en una superficie de 35,90 km² y una densidat de población de 5,54 hab/km².
Erich von Manstein
Erich von Manstein, naixito de Berlín (Imperio Alemán) o 24 de noviembre de 1887 y muerto en Irschenhausen (Bavera, Alemanya) o 10 de chunio de 1973, estió un militar alemán, activo en l'Exercito alemán mientres l'Imperio Alemán, a Republica de Weimar y o Tercer Reich, que plegó dica o ran de Generalfeldmarschall y que luitó en a Primera Guerra Mundial y en a Segunda Guerra Mundial, incluyindo-ie a campanya de Polonia en 1939, a batalla de Francia en 1940, a Operación Barbarroya en 1941, a batalla de Sebastopol en 1941, o setio de Leningrado en 1941-1942, a batalla de Stalingrado en 1942-1943, a Tercera Batalla de Khárkiv en 1943, a batalla de Kursk en 1943 y a Batalla d'o Dniepr en 1943.
En 1940, Erich von Manstein estió uno d'os prencipals planificadors d'a invasión de Francia a traviés d'as Ardenas, en o clamato golpe de falz que prenió a las tropas d'o Aliatos por o suyo flanco mas débil. Recibió os parabiens de l'Oberkommando der Heeres por a suya planificación en as victorias alemanas en forzar o paso en o istmo de Perekop, en a batalla d'a peninsula de Kerch, en o setio de Sebastopol y en a Tercera Batalla de Khárkiv. Tamién mandó as tropas alemanas en a fracasata tentativa de salvar a las tropas alemanas setiadas en a batalla de Stalingrado, redota que compensó en salvar a las tropas d'a Wehrmacht en a bolsa de Cherkassy.
Seguntes o historiador militar britanico Basil Liddell Hart, en o suyo libro The Other Side of the Hill, citato por Álvaro Lozano:
Ye considerato uno d'o millors chenerals d'a Wehrmacht mientres a Segunda Guerra Mundial y ye fácil que o millor d'os suyos estrategas.
En a posguerra, fue condenato en 1949 en Hamburgo por crimens de guerra, y en marchar de prisión estió asesor d'o nuevo Exercito alemán ta Konrad Adenauer, o canceller d'Alemanya Occidental.
Primeras anyadas
Naixito de Berlín, a capital de l'Imperio Alemán, Erich yera o deceno fillo d'un militar imperial, Eduard von Lewinski, y d'a suya muller, Helen von Sperling. Su pai yera oficial d'o Cuerpo d'Artillería, y como a chirmana de su mai, casata con o cheneral Georg von Manstein, no podeba tener fillos, istos l'adoptoron, y en prenió asinas o suyo nombre. Cuan Erich naixió, su pai ninvió un telegrama a Georg von Manstein, decindo-ie que ''vusté aconsiguió hue un mocet sano. Mai y fillo bien. Parabiens.''
Antiparte, no nomás o suyo pai real y o suyo pai adoptivo yeran chenerals, sino que tamién yeran chenerals o suyos dos güelos (uno d'éls mandó un Cuerpo d'Exercito en a Guerra Franco-prusiana de 1870) y o chirmano de su mai. Amás, yera tamién familia de Paul von Hindenburg, futuro mariscal de campo y president d'a Republica de Weimar. Asinas, a suya carrera militar yera asegurata dende a suya naixencia.
Fació os suyos primers estudios en Estrasburgo, que en ixas calendatas feba parte de l'Imperio Alemán. Como yera normal en ixas envueltas, en 1900, con nomás 13 anyadas, dentró en o 3º Rechimiento de Granaders a piet d'a Guardia Prusiana, ta dentrar con 16 anyadas en l'Academia Militar de Plöen, d'on marchó con o ran d'alférez. En chinero de 1907 puyó a o ran de tenient, y en 1913 dentró en l'Academia d'Estato Mayor.
Primera Guerra Mundial
A prencipios d'a Primera Guerra Mundial, Erich von Manstein yera oficial en o Frent Occidental, luitando en Belchica y Francia, encara que marchó ta o Frent Oriental, recibindo feritas de gravedat en Polonia. En a resta de la guerra luitó en os dos Frents como oficial d'Estato Mayor, partecipando en as batallas d'o Marne, de Verdun u d'o Somme y en operacions militars en Polonia y Serbia. Remató a guerra con o ran de Hauptmann (capitán).
En os zaguers días d'a guerra, s'encorporó a un Freikorps ta esfender a ciudat de Breslau.
Entreguerras
left|thumb|250px|Erich von Manstein en [[1938, cuan mandaba a 18ª División d'Infantería en Silesia.]] En rematar a Primera Guerra Mundial con o Tractau de Versailles, von Manstein, como a mayor parte d'os militars alemans destacatos en a Segunda Guerra Mundial, continó a suya carrera militar en a Reichswehr, o reducito exercito de 100.000 soldatos que as clausulas d'o tractau premitiban tener a la Republica de Weimar.
En 1920, Erich von Manstein casó con Jutta Sibylle von Loesch, filla d'un terratenient de Silesia, y en tenioron tres fillos.
Dimpués de cuantos ascensos, en 1933 yera coronel y heba vesitato cuantos países foranos ta recullir informacions sobre os suyos exercitos. Antiparte, en o suyo destino en l'Oberkommando der Heeres preparó muitos estudios sobre l'emplego operacional d'armamento, como en o caso d'os Sturmgeschütze u artillería d'asalto autopropulsata, liberando asinas d'a misión d'aduya a l'infantería que teneban en otros exercitos a os carros de combate. Ista ideya ye en realidat la base d'as victorias alemanas en as primeras anyadas d'a guerra, en dixar libres a las unidaz corazatas ta fer penetracions en a retraguarda enemiga.
Invasión de Polonia
right|thumb|300px|Plan d'operacions alemán ta la campanya de Polonia en 1939.
O 18 d'agosto de 1939, en prencipiar os preparativos ta o dito Fall Weiß (Plan Blanco) os plans ta la invasión de Polonia en 1939, se nombró a von Manstein chefe d'o Estato Mayor d'o Grupo d'Exercitos Sud de Gerd von Rundstedt, treballando con o Chefe d'Operacions d'o Grupo d'Exercitos, o coronel Günther Blumentritt, en a planificación d'as operacions militars d'a campanya. Von Rundstedt aceptó o plan de von Manstein, que preconizaba a concentración d'a mayor parte d'as unidaz panzer y mecanizatas d'o Grupo d'Exercitos en o 10º Exercito de Walther von Reichenau, con l'obchectivo d'una penetración decisiva en o dispositivo esfensivo polaco ta o cerclo d'as tropas polacas a l'ueste d'o río Vistula. En o plan de von Manstein, os atros dos exercitos que feban parte d'o Grupo d'Exercitos Sud, o 14º Exercito de Wilhelm List y o 8º Exercito de Johannes Blaskowitz, heban de proporcionar a suya aduya ta la penetración d'as tropas corazatas de Reichenau enta Varsovia, a capital de Polonia. Sindembargo, von Manstein no yera convencito d'a necesidat d'una campanya militar contra Polonia, y creyeba que yera millor mantener a iste país como un tampón de seguredat frent a la Unión Sovietica, que mugaba tamién con Polonia. Antiparte, Erich von Manstein temeba un ataque de Francia y d'o Reino Uniu en o Frent Occidental en prencipiar a campanya polaca, quedando asinas Alemanya en una guerra en dos frents, como pasó en a Primera Guerra Mundial.
Cuan o 1 de setiembre de 1939 prencipió a Segunda Guerra Mundial con a invasión de Polonia, os plans de von Manstein se cumplioron a la perfección. En o sector d'o frent que yera responsabilidat d'o Grupo d'Exercitos Sud, as tropas blindatas d'o 10º Exercito de Walther von Reichenau persiguioron a os polacos que se retiraban, sin dixar-les tiempo ta preparar una linia esfensiva. O 8º Exercito de Johannes Blaskowitz evitó a concentración d'as tropas aislatas en os sectors de Łódź, Radom y Poznań en una fuerza cohesionata. Antiparte, albandonando o suyo plan orichinal d'abance en linia recta enta o río Vistula y dimpués dica Varsovia, von Manstein convenció a von Rundstedt ta cerclar as unidaz polacas en l'aria de Radom. Iste plan funcionó, eliminando asinas a resistencia polaca en o flanco meridional de Varsovia.
Campanya de Francia
O 27 de setiembre de 1939, Varsovia rebló debant d'os alemans, encara que continoron bolsas aislatas de resistencia d'unidaz militars polacas. Ixe mesmo día, Adolf Hitler demandó a l'Alto Mando d'a Wehrmacht, dirichito por o cheneral Franz Halder, a elaboración d'un plan ta una acción militar en o Frent Occidental, contra Francia, Belchica, Luxemburgo y os Países Baixos. L'Alto Mando (Henning von Tresckow y Günther Blumentritt) fació bels plans, que s'entregoron a von Manstein y a Gerd von Rundstedt, que elabororon chuntos un plan alternativo, o Fall Gelb (Plan Amariello). Iste plan fue estudiato por Hitler en febrero de 1940, qui finalment l'aprobó.
A finals d'octubre de 1939, a mayor parte d'as tropas d'a Wehrmacht que luitoron en Polonia yeran ya desplegatas en o Frent Ovccidental, ta fer frent a un posible ataque d'os Aliatos. Von Manstein esdevenió o chefe d'o Estato Mayor d'o nuevo Grupo d'Exercitos A de von Rundstedt, desplegato en Alemanya occidental. Como muitos d'os ofivials mas chóvens d'a Wehrmacht, von Manstein no yera d'alcuerdo con o Fall Gelb, plan que criticaba por a suya carencia de resultatos dende un punto de gollata estratechico y porque suposaba un emplego falto d'inspiración d'os recursos militars alemans, por a incapacidat de l'Oberkommando der Heeres d'influenciar y o pensamiento de Hitler. Von Manstein creyeba que o plan yera nomás que una repetición d'o Plan Schlieffen d'a Primera Guerra Mundial, con l'ataque alemán a traviés de Belchica, tal como asperaban os Aliatos, que ya concentraban muitas tropas en ixe sector d'o frent. Amás, o mal orache fació que l'ataque se retrasa-se y posterga-se, fendo asinas que hese d'estar revisato.
En agüerro de 1939, von Manstein, con a cooperación informal de Heinz Guderian, preparó o suyo propio plan; preconizaba l'ataque d'as divisions corazatas alemanas a traviés d'a rechión de pueyos y selvas d'as Ardenas, a on os Aliatos no esperaban pas un ataque, ta establir capezas de puent en o río Mosa y abanar a escape ta la Canal d'a Manga. As tropas alemanas aislarban asinas a las tropas d'o Exercito francés y d'o Exercito britanico en Belchica. O plan de von Manstein tamién contaba con un segundo ataque dimpués ta o sud, desbordando a linia Maginot, impedindo asinas cualsiquier atra linia esfensiva francesa mas a o sud. Iste segundo ataque haberba feito innecesaria a segunda parte d'a batalla de Francia, o Fall Rot. Os historiadors militars claman a iste plan Sichelschnitt u golpe de dalla.
L'Oberkommando der Wehrmacht no aprobó inicialment o plan d'Erich von Manstein. Franz Halder deseparó a von Manstein d'o Estato Mayor de von Rundstedt y le ninvió a l'este, ta mandar o XXXVIII Cuerpo d'Exercito. Sindembargo, Hitler, que pretendeba un plan mas agresivo que o plan que li heban entragato, aprobó una versión modificata d'as ideyas de von Manstein, versión que hue ye conoixita con o nombre de Plan Manstein. D'ista versión modificata, feita por Halder, no feba parte o segundo ataque ta o sud. Von Manstein, con o suyo Cuerpo d'Exercito, formato por a 1ª División de Caballería (cheneral Kurt Feldt), a 6ª División d'Infantería (cheneral Arnold von Biegeleben), 27ª División d'Infantería (cheneral Friedrich Bergmann) y 46ª División d'Infantería (cheneral Paul von Hase), tenió un papel menor en a batalla de Francia, en estar adhibito dimpués de prencipiar as operacions a o 4º Exercito de Günther von Kluge. Sindembargo, estió o suyo Cuerpo d'Exercito qui fació a primera penetración ta o sud en prencipiar o Fall Rot, a l'este d'Amiens, estando as suyas as primeras tropas alemanas en trescruzar o río Sena. En rematar a campanya, von Manstein fue ascendito y se li concedió a Cruz de Caballero d'a Cruz de Fierro.
Dimpués, Erich von Manstein prencipió una labor de reestruturación de tropas alemanas, ta incrementar o numero de divisions corazatas y motorizatas d'a Wehrmacht.
Operación Barbarroya
O 22 de chunio de 1941, en prencipiar en o Frent Oriental, a invasión d'a Unión Sovietica, Erich von Manstein yera (dende febrero) o chefe d'o LVI Cuerpo d'Exercito Motorizato, pendendo d'o 4º Panzergruppe d'Erich Hoepner, en o Grupo d'Exercitos Norte de Wilhelm Ritter von Leeb. En os primers dos días de campanya, as suyas tropas dentroron mas de 170 km en territorio sovietico, prenendo una serie important de puents sobre o río Dvina y o río Dvinsk. Dimpués, en os dos siguients meses, prenió Demyansk y Torzhok, a man ya d'a ciudat de Leningrado. As suyas tropas plegoron dica as puertas d'a ciudat, y se'n facioron plans ta la suya conquiesta, encara que istos plans no s'executoron pas.
Operacions en Crimea y batalla de Sebastopol
Cuan o 12 de setiembre de 1941 morió o chefe de l'11º Exercito, o cheneral Eugen Ritter von Schobert, en cayer o suyo avión en un campo de minas, se nombró a von Manstein comandant d'iste Exercito, con a misión de conquerir a peninsula de Crimea, prenendo a important base naval d'o Exercito Royo en Sebastopol, en a Mar Negra, y eliminando a posible amenaza d'istas tropas sovieticas en o flanco sud d'o Grupo d'Exercitos Sud en o suyo abance ta l'interior de Rusia.
Dimpués de crebar a resistencia sovietica, as tropas alemanas prenioron l'aria de Perekop, y dimpués d'una nueva luita de 10 días, prenioron toda Crimea o 17 de noviembre, encara que as tropas d'a base naval de Sebastopol continoron a suya resistencia.
L'ataque contra la base de Sebastopol prencipió o 30 d'octubre de 1941, pero fue frenato por os rusos; antiparte, cuan o 21 d'aviento as tropas alemanas se preparaban ta resistir l'hibierno ruso, o Exercito Royo prencipió una contraofensiva en a retraguarda alemana, que estió amás l'anuncio d'a ofensiva d'hibierno sovietica, fendo asinas muito mal a la Wehrmacht que padeixeba una crisis hibernal. left|thumb|250px|Von Manstein en Rusia, en chunio de [[1943.]] Una semana dimpués, o 26 d'aviento de 1941, as tropas sovieticas trescruzaron o estreito de Kerch, y o 30 d'aviento facioron un desembarco en a localidat de Theodosia, en a retraguarda alemana. Nomás por una retirata a escape d'o estrito de Kerch, que en contra d'as ordenes de von Manstein fació a 46ª División de Infantería d'o cheneral Hans von Sponeck impedió estricallar o frent de l'este de Crimea, encara que a división perdió en a retirata a mayor parte d'o suyo equipo pesato. Istos feitos facioron que von Manstein albandonase os suyos ataques a Sebastopol, ninviando as suyas tropas a l'este t'afrontar a capeza de puent sovietica. Dica abril de 1942, en plegar a primavera, no s'estabilizó a situación.
En a Operación Trappenjagd, que prencipió o 8 de mayo de 1942, l'obchectivo yera forachitar as tropas rusas d'a peninsula de Kerch. Dimpués d'amagar l'ataque por o norte, o 11º Exercito atacó en o sud, redotando a los sovieticos, os repuis d'os cuals albandonaron a luita a traviés d'o estreito de Kerch. En a batalla d'a peninsula de Kerch, que remato o 18 de mayo, fuoron destruitos tres exercitos sovieticos (os 51º, 44º y o 47º), con 21 divisions, 176.000 soldatos, 347 tanques, y 3.500 canyons.
Asinas, encara que con unos meses de retardo, von Manstein tornó a suya atención a la conquiesta de Sebastopol, una batalla en a que a Wehrmacht emplegó os canyons mas pesatos nunca construitos. Amás de muitos canyons pesatos d'artillería, incluyindo-ie morteros de 600 mm, tamién plegó a o lugar o canyón Dora, de 800 mm, un canyón sobre ferrocarril. Una tronata de fuego cayó sobre Sebastopol dende o 7 de chunio de 1942, emplegando-se tamién a 4ª Luftflotte d'a Luftwaffe, dirichita por Wolfram von Richthofen, continando 5 dias os ataques antis de prencipiar l'abance de l'infantería.
Ta o 16 de chunio de 1942 s'heba feito una penetración en os aniellos exteriors esfensivos d'a fortaleza, y o 4 de chulio de 1942 cayó Sebastopol. Adolf Hitler, a qui li cuacaron muito istos feitos, gritó a von Manstein, clamando-lo conqueridor de Sebastopol, y l'ascendió a Generalfeldmarschall.
Setio de Leningrado
left|thumb|250px|O frent en o [[setio de Leningrado dende mayo de 1942 dica chinero de 1943.]]
Dimpués d'a conquiesta de Sebastopol, o Alto Mando alemán creyó que von Manstein yera a persona adecuata ta conquerir a ciudat de Leningrado, a on a Wehrmacht heba prencipiato un setio en agüerro de 1941. Asinas, ninvioron a von Manstein, con as tropas d'o 11º Exercito, a o setio de Leningrado (Operación Nordlicht), que pretendeba a conquiesta d'a ciudat en un ataque o 15 de setiembre de 1942. Hitler creyeba que con l'aduya d'importants cantidaz d'artillería y con o nuevo tanque Tiger a operación meterba fin a dura esfensa d'o Exercito Royo; sindembargo, von Manstein yera mas pesimista, y creyeba que calerba combinar iste ataque con un ataque contra Leningrado dende o norte, por as tropas finlandesas.
O 27 d'agosto de 1942 as tropas sovieticas facioron un ataque preventivo contra o 18º Exercito alemán de Georg Lindemann en una dentrada alemana en o frent a l'ueste d'o laco Ladoga. Iste ataque fació que von Manstein dividiese as suyas tropas, ta evitar una redota alemana. Prencipiaron asinas una serie de duras batallas, en as que as tropas mas reducitas de von Manstein, con mayor capacidat de movimientos, contuvieron a o Exercito Royo, que perdió arredol de 60.000 hombres en os suyos ataques. Sindembargo, istas luitas tenioron como consecuencia que no fuese posible un ataque decisivo a la ciudat de Leningrado, continando asinas o setio dica l'hibierno de 1943.
Batalla de Stalingrado
right|thumb|325px|O [[17 de febrero de 1943, con importants midas de seguridat, Hitler vesita o Cuartel Cheneral d'o Grupo d'Exercitos Sud en Ucraína. En a imachen, von Manstein recibe a Hitler en un chicot aeropuerto militar, en presencia de Hans Baur y d'o Generalfeldmarschall d'a Luftwaffe Wolfram von Richthofen.]]
O 21 de noviembre de 1942, mientres a batalla de Stalingrado, Hitler nombró a von Manstein chefe d'o nuevo Grupo d'Exercitos d'o Don (Heeresgruppe Don), formato por un conchunto sin de cohesión de soldatos y maquinaria fatigatos, y li ordenó organizar a Operación Wintergewitter (tormenta d'hibierno), ta que o 4º Exercito Panzer de Hermann Hoth y bellas tropas rumanas auxiliars mirasen de salvar a o 6º Exercito alemán de Friedrich Paulus cerclato en Stalingrado. Wintergewitter, que prencipió o 12 d'aviento, tenió exito en os suyos inicios y von Manstein plegó con 3 Divisions panzer y con l'aduya d'unidaz d'o 57º Cuerpo Panzer (con a 23ª División d'Infantería Motorizata, a 6ª División Panzer y a 17ª División Panzer) a una distancia de 30 millas (arredol de 50 km) de Stalingrado o 20 d'aviento. Sindembargo, trobó una muit fuerte resistencia rusa, que bloqueyó o suyo abance, en Aksay; antiparte, tropas d'o Exercito Royo amenazaban a suya retraguarda. Asinas, von Manstein recomendó a Paulus que faciese un ataque albandonando a ciudat cerclata, encara que Hitler heba prohibito ista maniobra. Erich von Manstein no s'atrevió a dar ista orden, porque formalment Paulus teneba un ran superior. Sindembargo, Paulus no ordenó l'ataque d'as suyas tropas.
A Operación Saturn, una ofensiva masiva d'o Exercito Royo en o sector sud d'o frent, dirichita a la conquiesta de Rostov, cerclando asinas a o Grupo d'Exercitos A alemán que se retiraba dende o Caucaso, obligó a von Manstein a dividir as suyas tropas ta aduyar a o Grupo d'Exercitos A en a suya retirata enta Ucraína, evitando asinas que s'enronase tot o frent sud alemán. O ataque ruso tamién impedió que o XXXXVIII Cuerpo d'Exercito Panzer (con a 33ª División d'Infantería, a 3ª División de Campanya d'a Luftwaffe y a 11ª División Panzer), mandata por o cheneral Otto von Knobelsdorff, marchase enta o norte ta enlazar con o LVII Cuerpo d'Exercito Panzer como yera previsto. Por contra, o XXXXVIII Cuerpo d'Exercito Panzer organizó una linia esfensiva en o río Chir, refusando os succesivos ataques rusos, y o cheneral Hermann Balck emplegó a 11ª División Panzer ta contraatacar os salients rusos. Sindembargo, con as tropas rumanas, italianas y hongaras redotatas en o flanco alemán, o XXXXVIII Cuerpo d'Exercito Panzer fue obligato a retirar-se. Asinas, en estar o suyo flanco norte expuesto por a perduga d'as posicions en o río Don, o 4º Exercito Panzer fue obligato tamién de retirar-se, albandonando asinas a o 6º Exercito alemán de Friedrich Paulus a la suya suerte, cerclato por o Exercito Royo en Stalingrado.
Operacions en Khárkiv
left|thumb|300px|[[Ucraína, setiembre de 1943: o Generalfeldmarschall Erich von Manstein con o cheneral Hans Speidel, que partecipó en a Operación Walkyria y estió dimpués d'a guerra chefe d'as tropas d'a OTAN.]]
Operación Zitadelle
Mientres a Operación Zitadelle en chulio de 1943, von Manstein mandaba a pinza sud de l'abance alemán, y encara que tenió muitas baixas, as suyas tropas logroron a mayor parte d'os suyos obchectivos inicials, fendo a las tropas sovieticas mas baixas que as perdugas propias. En as suyas Memorias, o mariscal Georgi Zhukov, qui mandaba as tropas d'o Exercito Royo en a batalla de Kursk, elochió a von Manstein. Sindembargo, por o fracaso cuasi completo d'a pinza norte de l'ataque alemán, que mandaban Günther von Kluge y Walther Model, por a carencia cronica d'apoyos d'infantería en a Wehrmacht y por no tener una reserva operacional, y tamién por a Operación Husky (a invasión d'a isla de Sicilia por os Aliatos), Hitler suspendió a continación d'a ofensiva. Von Manstein protestó, decindo que a victoria en a Operación Zitadelle yera muit amanata, que as suyas tropas teneban a superioridat local y que con una mica mas d'esfuerzo, crebaría a esfensa sovietica antis que os rusos podesen clamar a la luita a las suyas reservas. Sindembargo, dezaga d'o fracaso de Zitadelle, os sovieticos prencipioron un contraataque masivo contra as esgotatas tropas alemanas, con a cual cosa cal contar con que sí que teneban ixas reservas que Manstein negaba.
Campanya d'o Dnieper
right|thumb|300px|Tropas d'o [[Exercito Royo trescruzando o río Dnieper mientres a Batalla d'o Dnieper.]]
En setiembre de 1943, Erich von Manstein retiró as suyas tropas a la marguin ueste d'o río Dnieper. Dende octubre dica meyatos de chinero de 1944, von Manstein estabilizó a situación en o Frent Sud. Sindembargo, as tropas sovieticas creyoron una dentrata en o sector de Kiev, y teneban muit amanata a important ciudat de Zhitomir. Os alemans facioron asinas una contraofensiva, con a 1ª División SS Leibstandarte Adolf Hitler y a 2ª División SS Das Reich, chunto con os 1º, 7º, 19º y 25º Exercitos Panzer, amás d'a 68ª División d'Infantería (que feba parte d'o 4º Exercito Panzer), rodeyando o flanco d'as tropas rusas que yeran dabant de Zhitomir. Os alemans, dirichitos por o cheneral Hermann Balck, redotaron a los rusos en luitas en Brussilov, Radomyshl y Meleni. Balck y o suyo Chefe d'Estato Mayor pretendeban atacar a base d'a dentrada sovietica y s'endrezoron enta Kiev, pero o cheneral Raus fació un abance mas prudent. A finals de chinero de 1944, una nueva ofensiva sovietica fació que von Manstein se retirase mas luent ta l'ueste. A meyatos de febrero de 1944, desobedeció a orden de Hitler y ordenó a lo XI y a lo XXXXII Cuerpos d'Exercito (compuestos por 6 divisions con 56.000 soldatos) d'o Grupo d'Exercitos Sud retirar-se d'a dita Bolsa de Korsun os días 16-17 de febrero. Dimpués, Hitler aceptó ista acción, ordenando a retirada d'istas tropas cuan ya s'heba feito con anterioridat en aplicación d'as ordens de von Manstein.
Demisión
250px|left|thumb|Os chenerals Erich von Manstein y [[Hermann Hoth o 21 de chunio de 1943 mientres a Operación Zitadelle.]] Von Manstein continó as suyas descusions con Adolf Hitler sobre a estratechia a seguir en o Frent Oriental. Von Manstein pretendeba una esfensa elastica, de tipo móbil. Yera preparato ta ceder territorios a los abances sovieticos, fendo asinas que istos estirasen as suyas linias de comunicación u fendo debilitar a suya fuerza con abances masiato rapidos ta premitir que se lis faciesen ataques en os suyos flancos debilitatos ta encerclar-los y destruir-los. Hitler, sindembargo, no yera d'alcuerdo con as opinions de von Manstein y continaba en a suya idea d'esfensa estatica d'o frent, sin denguna retirada. Con istos frecuents choques, von Manstein demanó publicament a Hitler que albandonase o control d'o frent y dixase actuar a los profesionals, prencipiando por a creyación d'o cargo de Comandant en Cabo d'o Frent Oriental (Oberbefehlshaber Ost). Hitler, sindembargo, refusó ista ideya muitas vegadas, ya que temeba que ista cesión debilitase a base d'o suyo propio poder politico en o Tercer Reich.
As opinions de von Manstein tamién prevocoron o temor de bellunas d'as personalidaz mas importants d'o Tercer Reich, como Hermann Göring u como o chefe d'as Schutzstaffel, Heinrich Himmler, amás d'o propio Hitler, que no yera preparato ta ceder denguno d'os suyos poders. Himmler prencipió a cuestionar a leyaltat de von Manstein ubiertament, en insistindo en que yera un redotista inadecuato ta mandar as tropas en o frent. As frecuents discusions con von Manstein, amás d'as insinuacions de Himmler, facioron que Hitler relevase a von Manstein d'o suyo mando en marzo de 1944. O 2 d'abril de 1944, Hitler nombró a Walther Model, uno d'os suyos fervients partidarios en a Wehrmacht, como nuevo Comandant en Cabo d'o Grupo d'Exercitos Sud. Sindembargo, von Manstein recibió as Espadas ta la suya Cruz de Caballer, a tercera honor militar alemana mas alta.
Dimpués d'estar forachitato d'os suyos cargos militars, von Manstein dentró en un clinica oftalmolochica en Breslau ta recibir cura medica d'os suyos problemas en os uellos prevocatos por o clima extremadament fredo d'a Unión Sovietica, fació a suya recuperación amán d'a ciudat de Dresde y dimpués albandonó a Wehrmacht. Encara que no prenió parte activa en o complot contra Hitler en chulio de 1944 (l'atentato d'o 20 de chulio de 1944), Henning von Tresckow y atros conchuratos heban contactato con von Manstein en 1943. Encara que von Manstein pensaba que o cambio politico d'a deposición de Hitler d'a cancellería yera necesario, refusó unir-se a la conspiración porque encara se consideraba vinculato por o suyo deber y o suyo churamento. Asinas, refusó os contactos con a declaración de que "Preussische Feldmarschälle meutern nicht" ("os mariscals de campo prusianos no se sublevan"). Tamién temeba que a la sublevación la continase una guerra civil en meyo d'a Segunda Guerra Mundial. En o suyo chudicio, afirmó:
Sindembargo, encara que no s'adhibió a los conspiradors, tampoco no los denunció. A finals de chinero de 1945, von Manstein recullió a suya familia d'a suya casa en Liegnitz, en Silesia, amenazata por l'abance d'o Exercito Royo, y se dirichió a la parte occidental d'o Tercer Reich, rematando con a suya rendición a o mariscal de campo britanico Bernard Law Montgomery en mayo de 1945, estando preso por tropas d'o Exercito britanico o 23 d'agosto de 1945.
O suyo chudicio
Mientres os Chudicios de Nuremberg en 1946, von Manstein fue clamato como testimonio d'a esfensa d'os acusatos. Dimpués fue internato en un campo britanico ta prisioners de guerra, o "Special Camp 11" en Bridgend. Dimpués, por presions d'os sovieticos, que pretendeban a suya extradición ta o suyo chudicio en a Unión Sovietica, os britanicos aceptoron as acusacions sovieticas y ubrieron un chudicio por crimens de guerra contra Erich von Manstein en Hamburgo en agosto de 1949. En parte debito a las demandas sovieticas en o clima de Guerra Fría y en parte por o respeto por as suyas cualidaz militars, muitos altos cargos britanicos, como o mariscal de campo Bernard Law Montgomery u o historiador militar Basil Liddell Hart, facioron chestions ta contribuir con diners a la suya esfensa, con l'aprobación de Winston Churchill, que pensaba que o chudicio no yera mas que un paso mas d'o nuevo Gubierno britanico d'o Labour Party de Clement Attlee t'apaciguar a la Unión Sovietica.
En o chudicio, a esfensa de von Manstein, conducita por l'advogato britanico Reginald Thomas Paget, argumentó que Manstein no yera conscient d'o chenocidio que s'heba feito en os territorios baixo o suyo control. Tamién s'argumentó que con Manstein no fació cumplir a dita Orden d'os Comisarios d'Adolf Hitler d'o 6 de chunio de 1941 que demandaba a execución immediata d'os comisarios politicos d'o Exercito Royo feitos prisioners en as operacions militars d'a Wehrmacht. Seguntes o suyo propio testimonio en as actas d'os Chudicios de Nuremberg (volumen 20, pachinas 608-609, d'o 10 d'agosto de 1946) heba recibito istas ordens, pero refusó de cumplir-las. Tamién afirmó que o suyo superior en ixas envueltas, o mariscal de campo Wilhelm Ritter von Leeb, heba tolerato y aprobato tacitament ista opción de von Manstein, y tamién demandó que en a practica no se cumplise ixa orden de Hitler.
275px|right|thumb|O mariscal de campo Erich von Manstein en [[1943 mientres a Operación Zitadelle.]] A orden tamién deciba que ''a situación d'os alimentos en casa fa esencial que as tropas haberban en o posible de vivir d'os recursos d'a tierra conquiesta y que amás a mayor parte posible d'os recursos s'haberban de meter a disposición d'a patria. En particular, en as ciudaz enemigas, una gran parte d'a suya población habrá de pasar fambre''. Ista estió tamién una d'as acusacions contra Erich von Manstein en o suyo chudicio en Hamburgo: no nomás neglichencia en a conducta con os civils, sino que tamién explotación d'os países conquiestos nomás que ta favoreixer "a la patria", que yera considerato ilegal seguntes as leis d'a guerra vichents en ixas envueltas.
A orden continaba decindo que se prendran mesuras severas contra l'acción arbitraria y por intrés propio, contra o salvachismo y contra a indisciplina, contra cualsiquier violación d'a honor d'o soldato y que cal fer desichencia d'o respeto ta las costumbres relichiosas, en particular ixas d'os tartaros musulmans. A evidencia procesal d'ista orden se presentó en primer lugar por l'acusador Telford Taylor o 10 d'agosto de 1946, en Nuremberg. Von Manstein reconoixió que heba sinyato ista orden o 20 de noviembre de 1941, pero deciba que no la recordaba. Ista orden estió a pieza principal d'as evidencias inculpatorias en o suyo chudicio en Hamburgo.
Erich von Manstein temién heba chustificato as mesuras contra os chodigos:
Von Manstein, uno d'os chenerals de mas alto ran en a Wehrmacht, proclamaba a suya ignorancia d'o que pasaba en os campos de concentración d'o Tercer Reich. En os Chudicios de Nuremberg, li preguntoron: "Vusté en ixe inte sapeba bella cosa d'as condicions en os campos de concentración?". Y contestó que "No. Ascuité tan poca cosa d'ixo como o pueblo alemán, u ye fácil que mesmo menos encara, porque cuan se luita a 1.000 kilometros de distancia d'Alemanya, ye natural que no se sepa d'ixas cosas. Yo sabeba d'antis d'a guerra que bi heban dos campos de concentración, Oranienburg y Dachau, y un oficial qui bi heba estato invitato por as SS a vesitar ixe campo m'heba dito que yera nomás que una tipica colección de criminals, amás de bellos presos politicos a qui, seguntes él heba visto, s'els tractaba con severidat pero con corrección."
L'aduyant de campo de von Manstein, Alexander Stahlberg, recordó a siguiente charrata cuan fue entrevistato por Bryan Mark Rigg (l'autor de Hitler’s Jewish Soldiers) 50 anyadas dimpués d'a guerra: Stahlberg preguntó a von Manstein sobre o gran numero de chodigos asasinatos, y von Manstein li miró fixament con os uellos. "Busté realment creye ixo?", li dició o mariscal de campo. Stahlberg li responió que él l'heba feito. "Bien, sí, ixo pasó en realidat", li dició von Manstein, "éls yeran nomás chodigos".
Encara que l'advogato Paget consiguió que von Manstein fuese absuelto de muitos d'os 17 cargos de l'acusación, fue declarato culpable de 2 cargos y responsable d'atros 7, prencipalment d'o emplego d'a tactica de tierra cremata y de no protecher a la población civil, estando condenato o 19 d'aviento de 1949 a 18 anyos de prisión. Sindembargo, i habió protestas d'os amigos y partidarios de von Manstein y en zaguerías a suya condena fue reducita a 12 anyos. Sindembargo, fue liberato por motivos medicos o 6 de mayo de 1953, y adedicó o suyo tiempo a redactar as suyas Memorias, clamatas Victorias Frustratas, que publicó en 1955.
Asesor d'o nuevo Exercito alemán
Dende 1956, Erich von Manstein esdevenió asesor y conseller d'a Bundeswehr, o nuevo Exercito alemán, con o canceller Konrad Adenauer.
Erich von Manstein fue clamato por o canceller de l'Alemanya Occidental Konrad Adenauer, y sirvió como o suyo consultor en temas d'esfensa, presidindo un subcomité militar t'aconsellar a o Parlamento d'Alemanya sobre a organización militar y a doctrina ta o nuevo Exercito alemán, a Bundeswehr, y a suya incorporación a la OTAN.
Dimpués se tresladó con a suya familia a Bavera. As suyas memorias de guerra, titulatas Verlorene Siege (Bitorias perditas), se publicoron en Alemanya en 1955, estando traducitas a l'anglés en 1958. En ista obra, Erich von Manstein presentaba a suya tesi de que si os chenerals alemans hesen estato os responsables d'a estratechia militar de guerra en cuentas d'estar-lo Hitler, se poderba haber ganato a guerra en o Frent Oriental.
Como nunca no heba estato miembro d'o Nationalsozialistische Deutsche Arbeiterpartei d'Adolf Hitler en o Tercer Reich, von Manstein no tenió pas dengún problema en a nueva Alemanya Occidental, a esferencia de belluns d'os militars mas amanatos a Hitler mientres o Tercer Reich. Por a suya influencia, en os primers intes d'a existencia d'a Bundeswehr, Erich von Manstein estió considerato como o Cabo d'Estato Mayor oficioso d'iste organismo. Encara dimpués, a las suyas fiestas de cabo d'anyo asistiban con regularidat delegacions oficials d'a Bundeswehr y d'a OTAN, encapezatas por liders como o cheneral Hans Speidel, qui estió o Comandant en Cabo d'as tropas de tierra d'a OTAN en Europa Central dende 1957 dica 1963. No estió o mismo caso con mariscals de campo consideratos pro-nazis como Milch, Schörner, von Küchler u atros, qui fuoron desatesos y oblidatos dimpués d'a guerra.
A suya muerte
O mariscal Erich von Manstein morió en a localidat d'Irschenhausen (Bavera, Alemanya) o 10 de chunio de 1973, encara que atros autors dicen que morió l'11 de chunio. Fue apedacato con honors militars. A suya necrolochica en o diario The Thimes o 13 de chunio de 1973 deciba que "a suya influencia proveniba d'a suya capacidat mental y d'a profundidat d'as suyas conoixencias millor que no pas por chenerar una corrient magnetica entre as suyas tropas u por una personalidat poderosa".
Rana bwana
A rana d'o río Chipillico (Rana bwana en clasificación scientifica (Hillis et De Sá, 1988), tamién descrita a vegatas como Lithobates bwana) ye una especie d'amfibios d'a orden Anura, d'a familia Ranidae y d'o chenero Rana, que se distribuye por l'ueste d'America d'o Sud, estando present present en Ecuador y Perú. Vive en habitats de selva tropical u a lo menos de clima subtropical.
Valderrey
Valderrey ye un municipio d'a provincia de Leyón, en a comunidat autonoma de Castiella y Leyón, Espanya. Fa parte d'a comarca d'a Maragatería y d'o partiu chudicial d'Astorga
A suya población ye de 510 habitants (2011), en una superficie de 60,23 km² y una densidat de población de 8,47 hab/km².
Cheografía
A localidat de Valderrey se troba situata a 841 metros d'altaria sobre o ran d'a mar, a una distancia de 55 km d'a ciudat de Leyón, a capital d'a suya provincia. Tamién ye a 9 km d'Astorga, capital d'a suya comarca y d'o suyo partiu chudicial, y a 147 km d'a ciudat de Valladolit, a capital de Castiella y Leyón.
D'o suyo termin municipal fan parte os lugars de Barrientos, Bustos, Carral de la Vega, Castrillo de las Piedras, Cuevas, Curillas, Matanza y Tejados.
Bozate
Bozate ye un barrio d'o lugar d'Arizkun. D'a mesma traza o lugar d'Arizkun ye situato en o termin municipal de Baztan.
O barrio de Bozate ye conoixito por estar o puesto on residiban os cagotz, chent que viviba marguinata d'o resto d'a sociedat, por o qual se considera a los actuals residents de Bozate descendients d'ixos cagotz, sobre os quals bi ha muitas leyendas y relatos en a literatura popular basca. Huei en día en o barrio bi ha arredol de 120 vecins.
A més, Bozate ye o barrio natal d'o escultor navarro Xabier Santxotena, qui movió que se fese n'este lugar o Museu Etnografico d'os Cagotz ("Agoteen Museo Etnografikoa" en euskera), y tamien creyó o suyo propio museu, dito Santxotena Museoa, on exposan a l'aire libre muitas esculturas de Santxotena.
O chentilicio d'os habitants d'o barrio ye "bozatar" da.
La Torre de Fontaubella
La Torre de Fontaubella ye un municipio catalán de la comarca de lo Priorato. La suya población ye de 140 habitants(2008), en una superficie de 7,10 km² y una densidat de población de 19,72 hab/km².
Mugas
Lo suyo termin muga con Pradell de la Teixeta a lo norte, con l'Argentera a l'este y con Colldejou a lo sud y ueste.
Las Palmas (desambigación)
O termin Las Palmas se puet referir a:
Porrera
Porrera ye un municipio catalán de la redolada de lo Priorato. La suya población ye de 464 habitants (2008), en una superficie de 28,54 km² y una densidat de población de  16,26 hab/km².
Mugas
Lo suyo termin muga a lo norte con Torroja del Priorat, Poboleda, la Morera de Montsant, (només en un punto, o Coll de les Marrades), y Cornudella de Montsant. A l'este muga con Alforja, a lo sud con Pradell de la Teixeta, Falset, y a l'ueste con Gratallops.
Benadalid
A suya población ye de 265 habitants (2010), en una superficie de 20 km² con una densidat de población de 13,25 hab/km².
Cheografía
A localidat de Benadalid ye situata a 668 metros d'altaria sobre o livel d'a mar, a una distancia de 137 km d'a ciudat de Malaga, a capital d'a suya provincia.
Mugas
O suyo termin municipal muga con Benalauría, Alpandeire, Atajate, Jimera de Líbar, Jubrique y Cortes de la Frontera.
Santa Cruz
Santa Cruz puet estar:
Breca Deux Bornes
A breca Deux Bornes (en francés Brèche Deux Bornes) ye un paso de montanya situau en a muga entre Aragón y Francia a 2.768 m d'altaria.
Se troba chunto a o Marmorés d'el Cul Gran (3.071 m) y une l'ibón de Marmorés, en Aragón, con o glaciar d'Astazu, en Occitania.
Glacis continental
A l'igual que las plataformas continentals y las espuendas continentals los glacis continentals son trescurzaus por los canyons submarins, que si no continan por las planas abisals, deixan la suya carga sedimentaria en lo glacis formando los ventallos submarins, (a l'igual que los torrents forman los ventallos aluvials u conos de dechección en tierra firme). Lo sedimento propio de los ventallos submarins que bi ha en los glacis submarins se diz "turbidita", y si la turbidita ha sedimentau mientres s'alzaba una cordelera por orochenesi la formación rocosa resultant recibe la denominación de flysch.
Olivares de Duero
Olivares de Duero ye un municipio d'a provincia de Valladolit, en a comunidat autonoma de Castiella y Leyón, Espanya. A suya población ye de 314 habitants(2007), en una superficie de 29,3 km² y una densidat de población de 10,71 hab/km².
Sarrança
Sarrança (Sarrança en occitán, Sarrance en francés y oficialment) ye una comuna biarnesa montanyesa situata en a val d'Aspa, en o departamento francés d'os Pireneus Atlanticos, en a rechión de Nueva Aquitania. Fa parte d'o districto d'Aulorón y cantón d'Aulorón-1.
A suya población ye de 233 habitants (1999) en una superficie de 46,75 km², con una densidat de población de 4,98 hab/km².
Choyosa (espada)
250px|thumb|La espada Choyosa en lo [[Museu d'o Louvre|Museu de lo Louvre.]] Choyosa ye lo nombre de la espada de Carlos Magno.
Nombre
Lo suyo nombre provién de lo francés antigo Joiel (joyeux u joyaux en francés moderno) a traviés de lo femenín joyeuse, amprato seguntes beluns de lo francico chermanico Gawi, pero ye fácil que corradical de l'aragonés "goyo", que provién de lo latín GAUDIUM. En la Cronica de los Conquiridors s'escribe Ioyosa (en aragonés medieval lo fonema /ch/ se podeba representar graficament con la letra I).
Leyenda
Seguntes la leyenda levaba en lo suyo pomo muitas reliquias, como una ascla de la lanza santa que se clavó en lo costato de Chesucristo. La Chanson de Roland lo explica asinas (laisse CLXXXIII) :
Dont Notre Seigneur fut blessé sud la Croix.]]
Charles, grâce à Dieu, en a la pointe.
Il l'a fait enchâsser dans un pommeau d'or. ;
En raison de cet honneur et de cette grâce,
Les barons français ne doivent pas l'oublier :
C'est de là que vient « Montjoie », leur cri de guerre ;
C'est pourquoi aucun peuple ne peut leur résister. »
La espada que se feba servir mientres la consagración reyal de los reis de Francia se deciba tamién "Choyosa" (Joyeuse), y pretendeban que yera la mesma, pero de feito la forchoron en tiempos de Carlos V de Francia. Esta espada ye actualment en lo museu de lo Louvre, en París.
La villa de Juèsa (Joyeuse en francés) puet deber lo suyo nombre a la espada de Carlos Magno.
Tresbatita en lo campo de batalla, la debió trobar un de los lugartenients de lo Emperador, qui pa agradeixer-li la suya fidelidat li concedió una sinyoría baptizata con lo nombre de la suya espada y tamién lo dreito de levar-ne l'apellito:
Alfabeto latino
[[Imachen:Latin alphabet world distribution.svg|thumb|400px|
]] L'alfabeto latino (u alfabeto romano) ye o sistema d'escritura alfabetica mas emplegau hue en o mundo. Ye formau por 26 letras y se fa servir, con bellas modificacions, en amás gran parte d'as luengas d'a Unión Europea, America, l'Africa subsahariana y as islas de l'Oceano Pacifico. En l'uso moderno, a expresión alfabeto latino se fa servir ta nombrar cualsiquier derivación directa de l'alfabeto utilizau por os romanos. Istas variacions pueden sacar-ne letras (com o hawaiián) u adhibir-ie letras (como ye o caso d'o esperanto) d'a escritura clasica romana y, prou que sí, muitas letras han cambiau entre os sieglos (como as minusclas, que os romanos no las hesen reconoixidas).
L'alfabeto latino estió introducito por os romanos que lo importoron d'os griegos de Sicilia y lo modificoron dimpués. Se gosaba escribir con un clau de bronce (scribere), de canya (pluma) u se pintaba (linere) sobre fuellas vechetals (folium), sobre crostas (liber) u fustas (tabula, album), y mas tardi sobre cobre y sobre lienzos. A parola escritura promana de scriptura, que yera a marca que se feba a o bestiar que se ninviaba a paixentar.
L'alfabeto latino clasico teneba 23 letras (os romanos no tienen as letras U, W, J), pero belunas creyatas en a Edat Meya como U, W, J se son incorporadas a prous luengas.
Como que os romanos lo espardioron per tota Europa, que dimpués estió una potencia colonizadera, l'alfabeto latino ye hue un d'os mes esparditos arredol d'o mundo, y ye emplegato per buena parti d'as luengas que no teneban garra alfabeto propio dica l'arribada d'os europeus.
Compositor
right|thumb|250px|Una [[notación musical d'una composición.]] Un compositor ye una persona que compón musica, ye decir, que creya intelectualment un conchunto de sonitos a partir d'a combinación u l'adición d'elements de sonito musicals, provinients d'uno u de muitos instrumentos musicals, u mas planerament, que piensa y escribe a musica que creya. Hue a sobén no ye pas una actividat d'improvisación, y fa referencia a qui emplega bel tipo de notación musical ta conservar a suya creyación y permitir que atras personas, ditas musicos, interpreten a suya obra con os suyos instrumentos musicals; sin d'embargo, historicament os compositors teneban muita parte d'improvisación, y mesmo en cuantos cheneros musicals, como en o jazz, l'actividat d'improvisación musical ye una parte muit important.
A sobén o compositor ye, amás, un musico, encara que ixo no ye pas imprescindible.
Antiparte, en o mundo d'o cine l'a sobén dito compositor ye nomás l'autor d'a banda sonora d'a cinta, ye decir, d'a selección y en o suyo caso l'adaptación d'as melodías composadas por belatros.
Terminación -ic (toponimia)
La terminación -ic ye una terminación present en bel toponimo de la provincia de Zaragoza que deriva de lo sufixo latín -ICUM y equivale a la terminación -igo de l'Alto Aragón (Anzanigo, Samianigo), y de la zona entre Moncayo y Ribera Navarra (Lituenigo y Cintruénigo). Acompanya a antroponimos de propietarios de FUNDUS romanos y presenta apocopa mozarabe.
Dios
thumb|300px|Representación cristiana de Dios, en una pintura de [[Pietro Perugino.]] Dios (d'o latín < DEUS) tien diferent significato seguntes si ye escrito en minuscla u mayuscla:
Bi ha quí define a Teolochía como a ciencia que tracta de Dios, anque no se basa en os metodos cientificos y no puede estar considerada como tal.
As personas que negan a existencia de dioses se claman ateas. A disaparición d'a certitut d'a existencia de Dios ye comentata por autors como Nietzsche. Ta bellunas d'istas personas, o concepto de Dios ha dixato como racada gran cantidat de tradicions y costumbres mantenitos en "o suyo nombre" que han dixato a l'humán, com ser animal, en segundo plan, cosa que ha feito chirar a historia en contra d'él mesmo, dixando-lo a la voluntat de Dios.
As personas que ni afirman ni niegan a existencia de Dios, se claman agnosticos. No creyen ni en a existencia ni en a no existencia de dioses.
Germering
Germering (en bavaro Geamaring) ye una ciudat de Bavera, Alemanya. Ye situada a lo ueste de Múnich en o districto de Fürstenfeldbruck.
Calidris alba
Se reproduz en l'Arctico circumpolar y ye un migrant de larga distancia, viachando entre 3.000 y 10.000 km dende os suyos puestos de reproducción dica os suyos puestos d'hibernada en America d'o Sud, o sud d'Europa, Africa y Australia.
S'alimenta de chicotz cangriellos y atros chicotz invertebraus.
Roxolana
Roxolana (u Roxelana), tamién conoixita per lo suyo nombre turco de Jurrem (u Hürrem), "l'alegre", (1500 ? - 18 d'abril, 1558) estió la muller d'o soldán Solimán lo Magnifico de l'Imperio Otomán.
Encara que las fuents d'o sieglo XVI cosa no dicen d'o suyo nombre de soltera, las tradicions ucrainesa y polaca posteriors consideran que yera Aleksandra u Anastasia Lisovska.
Biografía
Lo pai de Roxolana estió probablement un mosen rutén d'o lugar de Rohatyn, 68 km a lo sudeste de Lviv, capital de Galitzia, alavez parte de Polonia. La raptoron los tartaros de Crimea en una d'as suyas incursions en Ucraína, presa como esclava y levata en primeras, posiblement, t'a ciudat crimea de Caffa, important centro d'esclaus.